CELEX: 62021TN0151
Language: sk
Date: 2021-03-19 00:00:00
Title: Vec T-151/21: Žaloba podaná 19. marca 2021 – Saure/Komisia

17.5.2021   
            
            
               SK
            
            
               Úradný vestník Európskej únie
            
            
               C 189/19
            
         
      Žaloba podaná 19. marca 2021 – Saure/Komisia
      (Vec T-151/21)
      (2021/C 189/21)
      Jazyk konania: nemčina
      
         Účastníci konania
      
      
         Žalobca: Hans-Wilhelm Saure (Berlín, Nemecko) (v zastúpení: C. Partsch, advokát)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd
      
                  —
               
               
                  zrušil rozhodnutie Komisie o odmietnutí poskytnúť žalobcovi možnosť, o ktorú žiada, nahliadnuť do dokumentov Komisie z 27. januára 2021 vytvorením rozmnoženín, a to do celkovej komunikácie Komisie
                  
                              a)
                           
                           
                              s firmou BioNTech SE;
                           
                        
                              b)
                           
                           
                              s nemeckým úradom spolkového kancelára v súvislosti s firmou BioNTech SE a jej výrobkami;
                           
                        
                              c)
                           
                           
                              so spolkovým ministrom zdravotníctva v súvislosti s nákupom vakcín na boj proti epidémii koronavírusu,
                              od 1. apríla 2020 a najmä v súvislosti s množstvom vakcín ponúkaných spoločnosťou BioNTech a ich dodávacími lehotami,
                           
                        
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod: Žalobca má nárok na prístup k predmetným dokumentom Európskej komisie podľa článku 2 ods. 1 nariadenia (ES) č. 1049/2001 (1).
               
            
                  2.
               
               
                  Druhý žalobný dôvod: Článok 4 ods. 2 prvá zarážka nariadenia (ES) č. 1049/2001 nebráni právu na prístup k predmetným informáciám. Poskytnutím informácií nie sú dotknuté žiadne obchodné záujmy fyzickej alebo právnickej osoby. Požadované informácie neobsahujú obchodné tajomstvá v zmysle smernice (EÚ) 2016/943 (2).
               
            
                  3.
               
               
                  Tretí žalobný dôvod: Článok 4 ods. 3 prvý pododsek nariadenia (ES) č. 1049/2001 nebráni právu na prístup k predmetným informáciám. Toto ustanovenie chráni len prebiehajúci rozhodovací proces. Predmetom žiadosti žalobcu o nahliadnutie do aktov sú však podklady týkajúce sa rokovaní žalovanej o dodávkach vakcín. Tieto rokovania sú už ukončené. Existuje navyše prevažujúci záujem verejnosti na sprístupnenie predmetných informácií, pretože obstarávanie vakcín Európskou úniou je v celej Európe už niekoľko týždňov predmetom diskusii a spravodajstva.
               
            
         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331).
      
         (2)  Smernica Európskeho parlamentu a Rady (EÚ) 2016/943 z 8. júna 2016 o ochrane nesprístupneného know-how a obchodných informácií (obchodného tajomstva) (Ú. v. EÚ L 157, 2016, s. 1).